cyanic-selkie/wikianc huggingface dataset:
The Night Before (Beatles-sang)
Teksten
Tekstens jeg har hatt en «one-night stand» med en dame natten forut. Det var kjærlighet i blikket hennes da, men dagen derpå virker det som at damen har ombestemt seg med hensyn til videre kontakt. Tekstens jeg ber om å bli behandlet av henne som han ble natten før. McCartney har ikke uttalt i noen intervju hvorvidt teksten er basert på en faktisk hendelse.
Innspilling
«The Night Before» ble innspilt 17. februar 1965 i Abbey Road Studios og etter to tagninger med grunnkomp (trommer, bassgitar og elektrisk piano) på spor 1 og 2 av firespors teipen, kunne de starte arbeide med pålegg. McCartney spilte inn sin vokal to ganger. Gitarsoloen er spilt av to personer som spiller samme tone, men med en oktavs forskjell. I filmen Help! ble Harrison filmet mens han mimet perfekt etter de høyeste tonene. Derfor er det mest sannsynlig at han gjorde det i studio også, mens McCartney spilte den lave oktaven. Dette blir også gjort helt til slutt i sangen hvor det er en liten avsluttende to oktavs gitarstrofe. Siden en av McCartneys vokal innslag ble innspilt på spor 3 sammen med gitarene, tyder dette på at Harrison og McCartney hadde gitarene klare til innsats mens McCartney spilte inn sin vokal (jamtfør at McCartneys stemme høres samtidig som den avsluttende strofen spilles).
McCartney la på en ny vokal på spor 4 hvor også Ringo Starr la på maracas, mens Harrison og Lennon la på sine korstemmer. Dette gjorde de i harmoni, Harrison på de høyeste tonene og Lennon på de laveste.
Liesbet Van Breedam
Liesbet Van Breedam (født 27. januar 1979) er en belgisk profesjonell sandvolleyballspiller som representerte Belgia under Sommer-OL 2008 i Beijing, der hun røk ut i omspillet.
The Night Before (Beatles-sang)
Annet
26. mai 1965 var gruppen i BBC Piccadilly Studios for å spille inn BBC programmet The Beatles Invite You to Take a Ticket to Ride som ble kringkastet 7. juni 1965. «The Night Before» var en av sangene de gjorde opptak av.
I en sekvens fra filmen Help! befinner The Beatles på Salisbury Plain og spiller deler av «The Night Before» (og «I Need You»). Sekvensen ble innspilt 3. – 5. mai 1965
The Beatles spilte ikke «The Night Before» i konsert sammenheng, men McCartney debuterte med den som konsertnummer da han spilte på Yankee Stadium i New York City den 15. juli 2011.
Joseph Pearman
Joseph Bernard Pearman (født 8. mai 1892 i Manhattan i New York, død 30. mai 1961) var en amerikansk friidrettsutøver som deltok i de olympiske leker 1920 i Antwerpen.
Pearman vant en olympisk sølvmedalje i friidrett under Sommer-OL 1920 i Antwerpen. Han kom på andreplass på 10 km kappgang, bak Ugo Frigerio fra Italia.
Roing under Middelhavslekene 2009
Roing under Middelhavslekene 2009. Roing var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var tiende gangen som roing var med på programmet under middelhavslekene. Det var åtte øvelser, fem for menn og tre for kvinner. Hellas ble beste nasjon med fem gullmedaljer foran Frankrike med to.
Barnehjemmet Småbarnsstuen
Barnehjemmet Småbarnsstuen ble opprinnelig opprettet som feriekoloni for barn under skolepliktig alder i Bergen i 1929, men ble senere et regulært barnehjem. Fana kommune overtok eierskapet i 1967, og etter kommunesammenslutningen i 1972 gikk det over til Bergen kommune. I 1981 overtok Hordaland fylkeskommune ansvaret for driften. I dag drives det videre under navnet Skjoldveien barnehjem, med adresse Skjoldveien 55 på Nesttun.
Historie
Barnehjemmet Småbarnsstuen ble opprettet i Bergen i 1929, og var opprinnelig dannet som en privat forening kalt Småbarnsstuen, eller Småbarns sommerstue. Den første feriekolonien foreningen startet lå i Mathopen, og hadde plass til tyve barn. I 1939 fikk Småbarnsstuen leie en del av Lønningen gård til feriekolonivirksomhet. Huset var en enkelt bygget brakke, lite egnet til helårsdrift, men likevel gikk de over til å drive helårsdrift for et mindre antall barn. Samtidig fortsatte virksomheten å ta imot såkalte «sommerbarn» om somrene fram til 1964.
Utbyggingen av Bergen lufthavn førte til at eiendommen på Lønningen ble ekspropriert, og institusjonen flyttet midlertidig til naboeiendommen Myrbø, og senere til Askviknes. I 1957 ble eiendommen Fagerskjold (gnr/bnr 40/32) på Skjold kjøpt inn for å drive barnehjemmet videre. Her fantes en villa i mur, oppført i mellomkrigstiden, og en stor hage som var velegnet til utendørs lek.
Etter 1964 ble ordningen med «sommerbarn» avviklet, og Barnehjemmet Småbarnsstuen ble et ordinært barnehjem. Formålsparagrafen fra 1967 fastslo at «Småbarnstuen er et vanlig barnehjem som opptar inntil 12 barn i alder 2–7 år. Formålet er å skape et godt hjem for barn som for kortere eller lengre tid ikke kan bo hos sine foreldre.» Men både antall barn og barnas alder varierte etter som tiden gikk.
Arkivet
Arkivet etter Skjoldveien barnehjem skal være oppbevart ved Hordaland fylkesarkiv. Også ved Bergen Byarkiv finnes deler av barnehjemmets arkiv oppbevart. Barnevernet i Bergen sendte barn til denne institusjonen, og opplysninger om vedtak om plassering av barn kan finnes i arkiver etter barnevernsnemnder og sosialkontorer. I de kommunale arkivene finnes også opplysninger om bygningsforhold, drift og tilsyn.
Axel Norling
Axel Norling (født 16. april 1884, død 7. mai 1964) var en svensk sportsutøver som deltok i de olympiske leker 1908 i London og 1912 i Stockholm. Norling ble olympisk mester i turn i OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp, og hvert lag hadde mellom 16 og 40 turnere. Fire år senere tok han sin andre olympiske tittel i turn, han var med på de svenske laget som vant lagkampen.
Norling deltok også i Ekstralekene i 1906 i Athen. Han var med på det svenske laget som fikk bronse i tautrekking.
Krystyna Jakubowska
Krystyna Jakubowska (Tabaka) (født 15. desember 1942 i Warszawa), polsk volleyballspiller som deltok i de olympiske leker 1964 i Tokyo og 1968 i Mexico by. Jakubowska vant en olympisk bronsemedalje i volleyball under Sommer-OL 1964 i Tokyo. Hun var med på det polen laget som kom på tredjeplass i volleyballturneringen for damer bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant tre kamper og tapte to. Jakubowska spilte fem kamper i OL-turneringen.
Surimi
Surimi (japansk すり身, «oppmalt kjøtt») er japansk foredlet fiskefarse som brukes til produksjon av ulike fiskeprodukter i Japan og i resten av verden. Surimi er en proteinrik fiskefarse laget av renskåret hvitfiskfilet. Fisken hodekappes og sløyes, fileteres, trimmes for ben, skinnes og prosesseres videre til en stabil fiskefarse. Farsen tilsettes så stabilisatorer (ca. 4 %) slik at surimien inneholder ca. 96 % ren hvitfiskfilet. Fiskefarsen beholder sine opprinnelige verdier av saltløselige proteiner og har unike egenskaper når det gjelder stabilitet og bindingsevne. Det stilles strenge krav til hvordan surimi skal produseres, og det finnes ulike kvalitets- og prisklasser av surimi.
Opprinnelse
Det ble på 1100-tallet oppdaget i Japan at fint opphakket fisk, gjæret og gelatinisert med sukker, ble mer holdbar. Ordet surimi siktet opprinnelig på tilberedelsesmåten. Det kan være at oppdagelsen var en overføring fra det østasiatiske fastland - i alle fall var metoden omtrent samtidig kjent også annetsteds. I Kina ble fiskemassen brukt til å lage en type fiskeboller (魚蛋/魚丸) og skulle inngå som ingrediens i en tykk suppe kjent som Geng (羹) og utbredt i Fujian-kjøkkenet. I Japan ble den benyttet til å lage flere slags kamaboko eller fiskepølser.
Industrialisert surimifremstilling ble utviklet i 1969 av Nishitani Yōsuke fra Hokkaidos institutt for fiskerieksperimenter.
Kunstnerdalen (Buskerud)
Kunstnerdalen er et reiselivskonsept for markedsføring av en del av Buskerud. Snevert forstått er Kunstnerdalen et område i Sigdal og Eggedal, men i reiselivssammenheng omfatter markedsføringen også Modum med Blaafarveværket.
Området har fått navnet fordi flere norske 1800- og 1900-tallsmalere malte herfra: Chr. Krohg, Tidemand og Gude og mange av Theodor Kittelsens illustrasjoner til norske folkeeventyr. Edvard Munch malte i Modum.
Kunstnerhjemmene og -museene Lauvlia (etter Kittelsen) og Hagan (etter Christian Skredsvig) inngår i konseptet, sammen med Villa Fridheim. Andre attraksjoner er Krøderbanen og Eggedal Mølle.
Nederland under VM i svømmesport 2022
Nederland deltok under VM i svømmesport 2022 i Budapest i Ungarn fra 18. juni til 3. juli 2022.
José Guccione
José Daniel Guccione (født 7. februar 1952 i Posadas i provinsen Misiones i Argentina, død 26. februar 2021 samme sted) var en argentinsk politiker og lege.
Han var helseminister for provinsen Misiones fra 2003 til 2011. Fra 2011 til 2015 var han folkevalgt for provinsen Misiones i Cámara de Diputados de la Nación Argentina – den argentinske nasjonalforsamlingen. Han tilhørte Partido de la Concordia Social. Da han døde var han undersekretær for Articulación Federal del Ministerio de Salud de la Nación Argentina.
Guccione døde den 26. februar 2021 på Hospital Madariaga, et sykehus i Posadas av Covid-19, i en alder av 69 år. Dette sykehuset hadde han tidligere vært sykehusdirektør for.
The D.O.C.
Tracy Lynn Curry (født 10. juni 1968 i Dallas, Texas), mest kjent under pseudonymet The D.O.C., er en amerikansk rapper fra Dallas. I tillegg til en solokarriere var han medlem av hiphop-gruppen Fila Fresh Crew og samarbeidet senere med gangster-rap gruppen N.W.A., hvor han skrev mange av utgivelsene deres, så vel som Eazy-Es solo debutalbum Eazy-Duz-It. Han har også jobbet med Dr. Dre, medskriver hans solo debutalbum, mens Dre produserte Currys solo debutalbum , som senere ble utgitt under Ruthless Records. Han var en av grunnleggerne av Death Row Records sammen med Dr. Dre og Suge Knight.
Etter at Fila Fresh Crew ble oppløst i 1987, fortsatte The D.O.C. å forfølge en vellykket solo karriere. I 1989 lanserte han sitt debutalbum, No One Can Do It Better, som nådde nummer én på US Top R&B/Hip-Hop Albums-listen i to uker og fikk to første plasser på Hot Rap Songs-hitlisten med «It's Funky Enough» og «The D.O.C. & The Doctor». Albumet gikk platina fem år etter utgivelsen. I slutten av 1989, måneder etter utgivelsen av No One Can Do It Better, dør nesten The D.O.C. i en bilulykke som resulterte i et knust strupehodet, som for alltid forandrer stemmen hans. Siden gjenopprettingen har han gitt ut to album, Helter Skelter i 1996 og Deuce i 2003. Siden 2006 har The D.O.C. jobbet med nytt materiale for sitt fjerde album Voices.
Dolores Worrell
Carmen Dolores Worrell (født 5. januar 1928, død 7. januar 2020) var en panamansk friidrettsutøver, som konkurrerte i sprintløp.
Hun var gift med Winifred Worrell, og fikk ni barn. Hun emigrerte til USA i 1983, og jobbet der på Baruch College, men flyttet til sin datter i Orlando i 2007, der hun bodde til sin død.
Idrettskarriere
Worrell deltok under Sentralamerikanske og karibiske leker i 1946, og fikk der gull på 50 meter og bronse på 100 meter, bak Cynthia Thompson og Emilia Foster. Hun fikk også gull på 4 x 100 meter stafett, der hun løp sammen med Emilia Foster, Mildred Bannister og Esther Stewart. Hun deltok igjen i Sentralamerikanske og karibiske leker 1954, og fikk på nytt gull på 4 x 100 meter stafett.
Referanser
<References />
Liesbeth Mouha
Liesbeth Mouha (født 7. januar 1979) er en belgisk profesjonell sandvolleyballspiller som representerte Belgia under Sommer-OL 2008 i Beijing, der hun røk ut i omspillet.
Trigonophorus pucholti
Trigonophorus pucholti er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, grønn gullbasse. Begge kjønn har et flatt, spadeformet framspring i pannen (slektsnavnet betyr "trekant-bærer"), på sidene av dette med rundede lapper, og også et trekantet framspring som går fra bakhodet forover. Kroppen er ganske fint punktert, uten tydelige punktstriper på dekkvingene.
Utbredelse
Arten lever i Kina.
Danuta Kordaczuk
Danuta Kordaczuk-Wagner (født 2. september 1939 i Warszawa, død 10. april 1988 i Warszawa) var en polsk volleyballspiller som deltok i de olympiske leker 1964 i Tokyo.
ISAFs militærbase i Ghowrmach
ISAFs militærbase i Ghowrmach er en ISAF militærbase i Ghowrmach Afghanistan. Taliban erobret basen fra afghanske regjeringsstyrker i august 2018.
Stasjonert på basen er 500 soldater i ANA, som norske ISAF-offiserer har hatt ansvaret for å veilede siden januar 2009. Den fjerde kontingenten av mentorer (militære rådgivere), kalles OMLT 4, og er det første laget bestående av nordmenn, som har flyttet til basen.
Basen er omgitt av en Hesko-mur.
Arun (andre betydninger)
Arun kan være:
ALDL
Assembly Line Diagnostic Link eller ALDL er et on-board diagnosesystem utviklet av General Motors før standardisering av OBD-I.
ALDL ble i stor grad brukt av produsenter for diagnostikk for deres forhandlere og offisielle vedlikehold verksteder.
Diagnose kontakten: Det er minst tre forskjellige kontakter som brukes med ALDL. General Motors gjennomført både en 5-pin kontakt og en 12-pinners kontakt, men det er 12 pinners kontakt som brukes i de aller fleste av GM biler. Lotus implementerte en 10-pinners kontakt. Pinnene er gitt bokstav betegnelser i følgende oppsett (sett fra fronten av bilens kontakt). 12-pin ALDL connector pinout: F E D C B A G H J K L M 10-pin ALDL connector pinout: A B C D E K J H G F 5-pin ALDL connector pinout: 4A B C D E
Merk forskjellen i pin oppsettet mellom kontaktene. Dessverre, definisjonen av hvilke signaler som var tilstede på hver pinne varierte mellom bilmodeller. Det var i hovedsak bare tre "pinner" i bruk for den grunnleggende ALDL-bakken, batteri spenning, og en linje for data-, selv om andre pinnene ble ofte brukt for ekstra bil-spesifikk diagnostisk informasjon og kontroll grensesnitt. Ingen batterispenningen er nødvendig i 12 pin ALDL kontakten.
Sixto Rodriguez
Sixto Díaz Rodríguez, også kjent som Rodríguez eller Jesús Rodríguez, (født 10. juli 1942 i Detroit i USA, død 8. august 2023) var en amerikansk folkrock-musiker.
Liv og virke
Rodriguez’ fornavn Sixto kommer av at han var det sjette barnet i familien. Hans foreldre innvandret fra Mexico i 1920-årene.
Han singeldebuterte i 1967 med «I'll Slip Away», som kom under navnet Rod Riguez på plateselskapet Impact. Deretter fulgte tre års stillhet hvorpå han skrev kontrakt med Sussex Records. I samband med overgangen til Sussex Records endret han sitt artistnavn til kun Rodriguez.
Rodriguez utgav to album på Sussex: Cold Face (1970) og Coming from Reality (1971). Grunnet dårlig salg brøt Sussex Records samarbeidet med Rodriguez. Etter dette la han musikkarrieren på hyllen.
Rodriguez var nokså ukjent i hjemlandet, men fra midten av 1970-årene ble hans låter spilt på radio i land som Sør-Afrika, Rhodesia, New Zealand og Australia. Et australsk plateselskap, Blue Goose Music, kjøpte rettighetene til Rodriguez’ låter og gjenutgav hans to studioalbum. Man utgav også et samlesalbum med før uutgitte låter og en nyinnspilling av  «I'll Slip Away». Den solgte til platina i Sør-Afrika, uten at Rodriguez visste det; det fant han ikke ut før i 1998. I disse land ble Rodriguez imidlertid omgitt av en enorm mystikk blant hans fans på grunn av hans anonymitet i USA, noe som avfødte rykter om at han skulle ha tatt sitt liv ved å tenne på seg selv under en konsert, tatt en overdose, blitt skutt, eller forsvunnet sporløst.
Hjulpet av fremgang i Australia og New Zealand, som han han ikke hadde vært kjent med, turnerte Rodriguez i Australia 1979 med The Mark Gillespie Band. To forestillinger fra turnéen ble sammensatt til liveinnspillingen Alive. Valg av tittel var for å avverge ytterligere ryktespredning om Rodriguez’ død. I 1981 fulgte nok en Australia-turné, da sammen med Midnight Oil. Så forlot Rodriguez atter musikkarrieren.
I 1991 ble begge Rodriguez’ studioalbum sluppet på CD i Sør-Afrika for første gang. Rodriguez selv visste ikke at han var så populær der før i 1998, da hans eldste datter fant et nettsted viet ham. Det var Rodriguez’ fans i Sør-Afrika som hadde skapt hjemmesiden for å prøve å få vite mer om sitt idol. Det førte til at han turnertee i Sør-Afrika samme år. En dokumentar, Dead Men Don’t Tour, innspilt under turnéen, ble sendt på SABC TV i 2001. Konserter i Sverige og Sør-Afrika fulgte.
I 2002 var «Sugar Man» med på DJ David Holmes’ mix-album Come Get It I Got It, og det gav mer spilletid i australsk radio. «Sugar Man» var også på soundtracket til filmen Candy i 2006. I 2007 gav han ytterligere konserter i Australia.
I 2009 ble hans to studioalbum utgitt på nytt av Light in the Attic Records.
Fra 1998 turnerte Rodriguez regelmessig verden rundt. I 2013 tilkjennegav Rodriguez at han planla å spille inn en ny plate, den første på over 40 år, som blant annet skulle inneholde låter fra en ufullbyrdet plate påbegynt i 1973.
Robbie Rodriguez døde den 8. august 2023 i en alder av 81 år.
Aage Thor Falkanger d.e.
Aage Thor Falkanger (født 9. desember 1902 i Trondheim, død 4. januar 1981 i Levanger) var en norsk jurist.
Han hadde studentereksamen fra 1921 og juridisk embedseksamen fra 1925. Han var dommerfullmektig i Solør sorenskriveri 1927–1931, sekretær i Rikstrygdeverket 1931–1934 samt politifullmektig i Bergen og Flekkefjord 1934–1941, men ble avskjediget av okkupasjonsstyret under den andre verdenskrig. Falkanger var statsadvokat ved de norske sjøfartsdomstolene og byråsjef i Justisdepartementet i London 1941–1945, deretter statsadvokat for landssviksaker i Aust-Agder 1945–1946 og lagdommer i Hålogaland lagdømme 1946–1947. Han var sorenskriver i Fosen sorenskriveri 1947–1951 og Stjør- og Verdal sorenskriveri 1951–1972.
Aage Thor Falkanger var sønn av grossist Thor Falkanger og Aagot Kamstrup. Han giftet seg i 1933 med Haldis Brun og ble far til professor Thor Falkanger og farfar til høyesterettsdommer Aage Thor Falkanger.
Super Star Wars
Super Star Wars er et videospill basert på filmen Star Wars Episode IV: Et nytt håp. Spillet ble utviklet av Sculptured Software og LucasArts, og utgitt den 1. november 1992 på spillkonsollen Super NES. Den 17. november 2015 ble en modernisert utgave utgitt på PlayStation 4 og PlayStation Vita. Spillet fikk to oppfølgere basert på de etterfølgende filmene, Super Star Wars: The Empire Strikes Back og Super Star Wars: Return of the Jedi.
Super Star Wars ble kåret til det beste action/eventyrspillet i 1992 av Electronic Gaming Monthly, og den beste film til spill adapsjon.
Spiller følger generelt handlingen fra Star Wars-serien, selv om det ble gjort enkelte forandringer for å tilpasse historien til et actionspill av denne typen. Spilleren får blant annet muligheten til å kontrollere forskjellige karakterer fra Star Wars, som piloten Han Solo eller Chewbacca, en Wookiee.
Maria Sander
Maria Sander (født 30. oktober 1924, død 12. januar 1999) var en tysk friidrettsutøver.
Hun representerte Tyskland under Sommer-OL 1952, hvor hun tok bronse på 80 meter hekk og sølv på 100 meter stafett.
Monty Woolley
Edgar Montillion «Monty» Woolley (født 17. august 1888, død 6. mai 1963) var en amerikansk skuespiller som har opptrådt på teater, film, radio og TV.
Woolley ble født i New York City inn i en velstående familie (hans far eide Bristol Hotel) og han vokste opp i de høyeste sosiale sirkler i New York. Woolley ble utdannet ved Yale University og senere også ved Harvard University. Han ble etter hvert en assisterende professor i engelsk og dramalærer ved Yale. Thornton Wilder og Stephen Vincent Benét var blant hans mer kjente studenter.
Woolley forlot sin akademiske karriere, og begynte å opptre på Broadway i 1936. Sammen med Clifton Webb, signerte Woolley en kontrakt med 20th Century Fox i 1940. I en alder av 50 år, oppnådde Woolley ett av sine mål om å oppnå stjernestatus som skuespiller. Mye av denne statusen hadde han fått for rollen i filmen Mannen som kom til middag (1942), som også ble oppsatt på Broadway-teateret. Woolleys karakteristiske hvite skjegg var hans mest brukte varemerke som skuespiller. Etter å ha fullført sin siste film, En fremmed i paradiset (1955), var han med på radio i omtrent ett år, etter at han ble tvunget til å trekke seg på grunn av skrantende helse.
Woolley ble nominert til Oscar to ganger, for beste mannlige hovedrolle for filmen Mannen med seljefløyten (1942) og for beste mannlige birolle for filmen Mens du var borte (1944). Han har også blitt tildelt en stjerne på Hollywood Walk of Fame.
Woolley døde på grunn av komplikasjoner med nyrer og hjerte, den 6. mai 1963 i Albany i New York. Da var han 74 år gammel. Han er gravlagt på Greenridge Cemetery i Saratoga Springs i New York.
Snuteblomsterfluer
Snuteblomsterfluer (slekten Rhingia) er en gruppe av fluer som tilhører familien blomsterfluer (Syrphidae). Slekten omfatter nær 40 arter, to av dem forekommer i Norge.
Utseende
Middelsstore (7-11 mm) blomsterfluer, forkroppen grå, bakkroppen mer eller mindre oransjebrun. De kjennes lett på at munnkanten foran er kraftig uttrukket til et "nebb" som er minst så langt som resten av hodet, gjerne lengre. Antennene er forholdsvis små og mer eller mindre oransje, fasettøynene nakne. Thorax er kledt med korte, mørke hår og har mer eller mindre tydelige, lyse lengdestriper av bestøvning på oversiden. Scutellum er mer eller mindre oransje. Bakkroppen er kort og bred, for det meste oransje-gulbrun, gjerne mørkere ved roten og ofte med en mørk midtstripe. Beina er slanke. Vingene er glassklare, vingemerket knapt markert.
Levevis
Larvene utvikler seg i våt møkk, kanskje særlig kumøkk. De besøker gjerne blomster, med sin lange sugesnabel kan de nå nektar fra nokså dype blomster som er utilgjengelig for de fleste andre fluer.
Utbredelse
Slekten forekommer i alle verdensdeler bortsett fra Antarktis og Australia. De fleste artene lever i Afrika og Asia.
Treleopard
Treleopard (Neofelis nebulosa) er et mellomstort rovpattedyr i kattefamilien og tilhører gruppen av store kattedyr, der slekten regnes som en søstergruppe til brølekattene. Inntil nylig ble den regnet som eneste nålevende art i slekten, men borneotreleopard ble identifisert som egen art våren 2007. Treleoparden er lett gjenkjennelig på den irregulært marmormønstrede og svært karakteristiske pelsen. Arten lever i der tropiske regnskogbeltet i Sørøst-Asia, der den tilbringer mesteparten av tiden oppe i greinverket på trærne.
Beskrivelse
Treleopardene minner mye om en liten vanlig leopard, men skiller seg klart fra denne gjennom å ha en lengre og slankere skalle, kortere (litt krummede) lemmer og lengre kropp i forhold til størrelsen. Den er særlig godt utrustet for å klatre i trær, og har i så måte svært fleksible ankelledd som styrker gripeevnen. Den har dessuten svært store poter og meget lang hale. Treleoparden er derfor plassert i en egen slekt (Neofelis).
Treleoparden kjennetegnes først og fremst av sine marmormønstrede tegninger i pelsen. Grunnfargen er blek gulbrun-brun i forskjellige nyanser og med et irregulært mønster, bestående av store runde, ovale eller firkantede, mørke flekker som blir halvmåneforma og mindre i buken og nedover beina, som kan minne om et «skydekke» (derav det engelske navnet «clouded leopard»).
I vill tilstand blir disse kattene gjerne cirka 10-11 år gamle, mens de i fangenskap kan bli opp mot 17 år.
Habitat
Treleoparden holder primært til i det tropiske regnskogbeltet i Sørøst-Asia, der den trives i den eviggrønne skogen i høyder opp mot 2 000-2 200 moh, inkludert våtmarksområder og områder med høytvoksende gress. Arten er observert i høyder opp i 3 000 m. Ny forskning indikerer også at den katten også kan ha tilhold i mer åpent skogterreng, men man vet ikke nok om dette i øyeblikket.
Utbredelse
Treleoparden er utbredt i mange land i Sørøst-Asia; Bangladesh; Bhutan; Kambodsja; Kina; India; Laos; Malaysia (Malayahalvøya); Myanmar/Burma; Nepal; Thailand; Vietnam. Den regnes som regionalt utdødd i Taiwan.
Atferd
Treleoparden er nattaktiv og regnes som delvis trelevende, men jakter etter føde langs bakken. I fangenskap er den observert hengende etter en grein i bare bakføttene. Hovedføden består av lokale hjorteslag, villgeit, villsvin, piggsvin, reptiler og fugl. Det rapporteres også at den tar primater, men det vites ikke om dette skjer langs bakken eller opp i trærne.
Reproduksjon
Svært lite er kjent om denne kattens reproduksjonsmønster i vill tilstand, men i fangenskap føder gjerne hunnen 1-5 unger (3 i snitt) etter å ha gått drektig i ca. 93 dager. Mindre enn 20% av kattene i fangenskap parer seg, fordi hannen ofte dreper hunnen under selve paringsakten. Man vet ikke hvorfor, men fenomenet er godt kjent og dokumentert.
Systematikk og underarter
Treleoparden ble først beskrevet vitenskapelig under navnet Felis nebulosa av E. Grifﬁth i 1821, men han var ikke den første vestlige zoologen som oppdaget dette kattedyret. Det gjorde T. S. Rafﬂes i 1820, og han beskrev katten under det lokale navnet «Rimau-Dahan» fra Sumatra.
Tidligere ble treleopard (N. nebulosa) og Borneotreleopard (N. diardi, Sumatra, Borneo og Java) regnet som underarter av samme art, men sistnevnte er siden 2007 klassifisert som en egen art. Det er i tillegg beskrevet tre underarter av N. nebulosa, men disse savner internasjonal anerkjennelse og må derfor regnes som lokale varianter.
Annet
Treleoparden jaktes på for både den flotte pelsen og for tenner og bein, som benyttes i østlig medisin. Den taper også terreng som følge av avskogning og tap av habitat. Den er som sådan listet som en truet art i CITES Appendix 1 og som «såbar» av IUCN.
Fredrik Petersen
Fredrik Petersen er navnet til flere personer:
Doris Schwaiger
Doris Schwaiger (født 28. februar 1985) er en østerriksk profesjonell sandvolleyballspiller som representerte Østerrike under Sommer-OL 2008 i Beijing, der hun ble slått ut i gruppespillet.
Krystyna Krupa
Krystyna Krupa (født 15. januar 1939 i Wyszki), polsk volleyballspiller som deltok i de olympiske leker 1964 i Tokyo og 1968 i Mexico by. Krupa vant en olympisk bronsemedalje i volleyball under Sommer-OL 1964 i Tokyo. Hun var med på det polen laget som kom på tredjeplass i volleyballturneringen for damer bak Japan og Sovjetunionen. Seks lag deltok, det ble spilt en enkeltserie der alle lagene møttes én gang. Japan vant tre kamper og tapte to. Krupa spilte fem kamper i OL-turneringen.
Litauen under VM i svømmesport 2022
Litauen deltok under VM i svømmesport 2022 i Budapest i Ungarn fra 18. juni til 3. juli 2022.
Kaj Leo Johannesen
Kaj Leo Holm Johannesen (født 1964) er en færøysk politiker og tidligere landslagsspiller i fotball og forretningsmann. Han har vært innvalgt på Lagtinget siden 2002, som representant forSambandsflokkurin. Han var Færøyenes lagmann, eller statsminister, fra 2008 til 2015 og helseminister fra 2019 til 2022.
Familie og yrkesliv
Han vokste opp i Tórshavn som sønn av Leo Hans Johannesen (død 1991) og Karin Holm, som begge kom fra Mykines. Han har fire søstre. Han er gift med Jórun Bærentsen, som han har tre sønner med.
Han drog til sjøs etter folkeskolen, 14 år gammel, og gikk etter hvert sjømannsskolen i Tórshavn. Han seilte i både fiskeri- og handelsflåten. Han har også vært bilselger.
Johannesen arbeidet i salgssamvirket Faroe Seafood under bankkrisen på Færøyene, deretter som salgssjef i foredlingsbedriften Kósin og som fiskeeksportør i firmaet Farex.
Fotballspiller
Johannesen har vært aktiv i idretten siden barneårene, i all hovedsak som målvakt i fotball. Han var målvakt for Havnar Bóltfelags A-lag 1984–2002. Med mer enn 300 kamper innehar han rekorden for flest kamper for klubben. Med klubben ble Johannesen dessuten færøysk mester i 1988, 1990 og 1998.
Han var med på Færøyenes herrelandslag i fotball 1988–1994, og spilte fire landskamper for A-laget 1991–1992, deriblant kvalifikasjonskampene for EM i 1992 og VM i 1994. Johannesen var med alle 90 minuttene i vennskapskampen mot Norge på Ullevaal Stadion den 12. mai 1992, som Norge vant 2–0. Han var reservemålvakt i mange landskamper, også i den berømte EM-kvalifikasjonskampen i Landskrona, der Færøyene slo Østerrike 1–0.
Politisk arbeid
Johannesen meldte seg inn i Sambandsflokkurin i 1988. Foran lagtingsvalget i 1990 representerte han partiet i Sjónvarp Føroyas valgprogram sammen med Abraham Hansen, som også var landslagsspiller på det tidspunktet. Johannesen stilte for første gang til et lagtingsvalg for partiet i 1994, og møtte som vararepresentant på Lagtinget en periode samme år. Han var medlem av kommunestyret i Tórshavn 1997–2000.
Han ble første gang valgt inn på Lagtinget fra Suðurstreymoy i 2002, og har siden blitt gjenvalgt. Den 21. mars 2004 ble han valgt til ny formann i Sambandsflokkurin etter Lisbeth L. Petersen. I perioden 2002–2004 var Johannesen nestformann i Lagtingets kontrollkomité samt medlem av Lagtingets næringskomité. Han var formann i Lagtingets utenrikskomité og medlem av Lagtingets finanskomité 2004–2008.
Johannesen ble statsminister i september 2008. Johannesen er verdens første landslagsspiller i fotball som har blitt regjeringssjef. Hans første regjering var en storkoalisjon utgått av Sambandsflokkurin, Javnaðarflokkurin og Fólkaflokkurin. De samme partiene hadde samarbeidet under Jóannes Eidesgaard, som ble finansminister. Denne gangen la Sambandsflokkurin press på de andre for å få statsministerposten. Regjeringen overtok etter en separatistisk sentrum–venstreregjering som Tjóðveldi hadde trukket sin parlamentariske støtte til. Storkoalisjonens sprikende syn på forholdet til Danmark gjorde at den i utgangspunktet hadde vanskelig for å samarbeide. Uenighet om statsbudsjettet gjorde at Fólkaflokkurin trakk seg ut av regjeringen i april 2011.
Etter lagtingsvalget i 2011 dannet Sambandsflokkurin, Fólkaflokkurin, Sjálvstýrisflokkurin og Miðflokkurin en borgerlig flertallsregjering med Johannesen som statsminister. Avholdenhet til selvstyrespørsmålet gjorde at Framsókn avslo å tre inn i regjeringen. Kaj Leo Johannesens andre regjering var den første rene borgerlige regjeringen på øyene siden 1985. I september 2013 trakk Sjálvstýrisflokkurin sin parlamentariske støtte. Årsaken var strid om finansieringen av nært forestående tunnelprosjekter. En regjeringskrise ble avverget idet den tidligere Framsókn-representanten Janus Rein tilsluttet seg Fólkaflokkurin på Lagtinget.
Utmerkelser
Johannesen har vært ridder av Dannebrogordenen siden juni 2010.
Paringssystem
Grensene mellom paringssystemene er flytende, avhengig av hvor stor andel av paringene som skjer utenfor parbindingen. Mange dyr er f.eks. sosialt monogame (inngår en parbinding med én partner), men gjennomfører likevel paringer med et annet eller flere andre individ(er) enn partneren («utenom par»-kopulasjoner, genetisk polygynandri). Dyr kan være (sosialt) monogame i en paringsperiode, men finne nye partnere hvert år (seriemonogami), eller ha den samme partneren hele livet. Mange arter av sjøfugler er for eksempel slike strengt monogame dyr. Monogami er også normen i de fleste menneskelige samfunn (jf. ekteskap), men både utenomekteskapelige forhold og seriemonogami forekommer her i større eller mindre grad. Trofékone er å regne for et slikt fenomen.
Polygyni er også forholdsvis vanlig blant dyr, for eksempel mange pattedyr. I flere menneskelige kulturer finner man former for polygyni, slik som flerkoneri og haremer.
Polyandri er sjeldnere blant dyr. Eksempler er bladhøns, sjøhester og svømmesniper. Polyandriske menneskelige samfunn er svært uvanlige.
Paringssystemene er veldig ofte korrelert med både partnervalg og yngelpleie: Kjønnet som velger partneren, tar seg av avkommet; og kjønnet som blir valgt, har ofte flest partnere.
Norma Thrower
Norma Thrower (født 5. februar 1936) er en australsk friidrettsutøver.
Hun representerte Australia under Sommer-OL 1956, hvor hun tok bronse på 80 meter hekk.
Dryophilastes
Dryophilastes er en slekt av små, ofte vedborende biller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander.
Jean Ogier de Gombauld
Jean Ogier de Gombauld (født 1576 i Saint-Just-Luzac i dagens dépt. Charente-Maritime, død 1666 i Paris) var en fransk forfatter.
De Gombauld stammet fra en hugenottisk familie. Han fikk antagelig sin utdannelse i Bordeaux. Så slo han seg ned i Paris og ble omkring 1610 en av dronning Marie de Medicis protesjeer.
Under querelle du Cid i 1637 ble han en iherdig forsvarer av Pierre Corneille.
De Gombaulds lyrikk er holdt i samme stil som Jean Bertauts, og fremstod gjerne som et kontrapunkt til tidens «mondent-frivole» lyrikk. De Gombauld var en av de innerste i kretsen rundt salonièren Marquise de Rambouillet
Östra Lappland
thumb|200px|Östra Lappland Östra Lappland (finsk: Itä-Lappi) er en økonomisk region i landskapet Lappland i Finland. Regionens areal er 21,726 km², og i 2011 var folketallet 18,294. Östra Lappland består av følgende kommuner:
Strøkavring
Strøkavring eller griljermel er knust kavring. Det kan brukes i kjøttkakedeig, til griljering av fisk og kjøtt eller til desserter som tilslørte bondepiker.
James Price
James Price (født 20. november 1959 i København) er en dansk komponist og kapellmester.
James Price er utdannet i komposisjon ved Det Kongelige Danske Musikkonservatorium, hvor han studerte i perioden 1979–1984. Da han var 20 år gammel begynte han som kapellmester, komponist og arrangør. Hanhar skrevet musikk til en rekke revyer, gjerne i samarbeid med sin bror. I 1983 og 1996 ble han utnevnt til «Årets revykomponist». Også til film og fjernsyn har han komponert musikk, for eksempel To som elsker hinanden, Flemming og Berit og Madsen & co.
Han er meget interessert i gastronomi, og er medlem av Det Danske Gastronomiske Akademi. Interessen deles av broren, og de to har i 2008, 2009, 2010 og 2011 vært aktuelle med serien Spise med Price på DR2 og DR1 og i 2012 i serien Price inviterer på DR1, hvor han selv opptrer sammen med en invitert og kjent gjest.
I 2011 åpnet de to brødre restauranten Brdr. Price i København.
St. Charles Borromeo Seminary
Saint Charles Borromeo Seminary er et katolsk presteseminar i Wynnewood i Pennsylvania som ligger under erkebispedømmet Philadelphias jurisdiksjon. Det er den eldste katolske institusjon for høyere studier i Philadelphiaregionen. Den er oppkalt etter den hellige erkebiskop Karl Borromeus (1538-1584) av erkebispedømmet Milano. Campus er i Lower Merion Township.
Historie
St. Charles ble grunnlagt i 1832 av biskop Francis Kenrick i hans hjem på Fifth Street i Philadelphia. I 1838 gav Commonwealth of Pennsylvania det rett til å gi akademiske grader. Saint Charles flyttet senere til en bygning på hjørnet Fifth and Prune Streets, så til prestegården til Saint Mary's Parish på Fourth Street. Deretter ble den flyttet til hjørnet Eighteenth og Race Streets i Philadelphia.
I 1863 foretok biskop James F. Wood det første av tre eiendomskjøp for å bygge et nytt Saint Charles campus i nabolaget Overbrook i Philadelphia. I september ble forberedelseskollegiet og teologiavdelingene gjenforent i Overbrook. I desember 1875 dediserte erkebiskop Wood Chapel of the Immaculate Conception på campus.
Senere erkebiskoper av Philadelphia initierte forbedringer på Saint Charles campus.
I 2005 ble Anthony Cardinal Bevilacqua Research Center etablert ved Ryan Memorial Library.
I en elleve år lang periode ble seminarets forberedelsesavdeling lagt til Glen Riddle i Pennsylvania.
Kardinal Anthony Bevilacqua bodde som pensjonist på Saint Charles. Både pave Johannes Paul II og kardinal Joseph Ratzinger besøkte Saint Charles, og pave Frans bodde der under sitt besøk til Philadelphia i 2015.
I 2019 solgte Saint Charles sine bygninger i Wynnewood til Main Line Health. Saint Charles la planer om å flytte i 2025 til en ny campus ved Gwynedd Mercy University i Lower Gwynedd i Pennsylvania.
Snøleopard
Snøleopard (Panthera uncia) er et stort monotypisk kattedyr i gruppen av brølekatter. Arten er svært sky og tilpasset et liv i store høyder, der det kan være kaldt og snørikt. Snøleopard står oppført på IUCNs rødliste som en sårbar art. Arten er en toppkonsument i sitt økosystem.
Snøleoparden ble tidligere klassifisert som eneste art i slekten Uncia, men er nå omklassifisert som en art i slekten Panthera. Dens nærmeste nålevende slektning er tigeren (Panthera tigris), som den evolusjonært skilte lag med for omkring 2 millioner år siden.
Beskrivelse
Snøleoparden er et mellomstort kattedyr med langstrakt kropp. Framlemmene er kraftige og relativt korte. Baklemmene er lengre enn framlemmene, noe som gjør denne katten til en utmerket hopper og fjellklatrer. Labbene er store og runde, noe som gjør ferdsel i snø mindre energikrevende. Tærne har klør som kan trekkes inn. Halen er svært lang og brukes som et effektivt balanseror.
Snøleoparden skiller seg fra vanlig leopard på flere måter enn gjennom pelsen, selv om begge har rosettlignende markeringer. Snøleopardens markeringer er svakere og mer sparsomme. Den har svært tykk to-lags pels. Dekkhårene blir 2,5–5 cm lange, men gjerne noe kortere over ryggen og noe lenger i buken. Underpelsen er ullen og gir svært god isolasjon mot kulde. Grunnfargen er fra lys grå til kremgul langs flankene og nedover bena, over til lysere gulhvit eller nærmest hvit i buken, i brystet og på kinnene.
Hanner er betydelig (cirka 30%) større enn hunner. Vekten ligger normalt på omkring 35–55 kg. Hodet er rundt i formen og lite i forhold til kroppen. Ørene er små og runde. Snøleoparden har ekstra store (vide) nesebor, noe som gjør oksygenopptaket mer effektiv i store høyder. Kroppslengden fra snutespiss til halerot er ca. 100–130 cm. Halen kommer i tillegg og er rikt behåret og måler normalt cirka 85-105 cm, noe som gjør snøleopardens hale til den lengste blant alle kattedyre (kattens størrelsen tatt i betraktning). Skulderhøyden er normalt cirka 55–65 cm.
Man vet ikke nok om levetiden til snøleopard i vill tilstand, men det er antatt at den kan leve til den blir omkring 15–18 år. I fangenskap kan den leve til den blir omkring 21 år.
Evolusjon og systematikk
Snøleoparden var tidligere klassifisert som eneste art i slekten Uncia, men den er nå omklassifisert til slekten Panthera.
Snøleoparden kan minne om leopard (P. pardus), men artens nærmeste nålevende slektning er faktisk tiger (P. tigris). Disse artene er søsterarter, og ifølge O'Brien og Johnson (2007) skilte linjene lag for mer enn 2 millioner år siden. En nyere studie med mtDNA antydet imidlertid at P. unica (snøleopard) og P. leo (løve) var søsterarter men dette har ikke fått videre støtte.
Det har hersket usikkerhet omkring de to underartene som er beskrevet, fordi disse ikke hadde gjennomgått tilstrekkelige genetiske studier. Fra 2017 ble det imidlertid klart at IUCN/SSC Cat Specialist Group vil regne arten som monotypisk. De to tidligere nevnte underartene må derfor regnes som økotyper.
Utbredelse
Snøleoparden finnes i Sentral-Asia, fra Russland og Mongolia i nord til Kina, Tibet og Himalaya (Afghanistan, Pakistan og India) i sør. Dette kan virke som et stort område, men habitatene er svært fragmenterte. Dette vanskeliggjør også arbeidet med å bestemme eventuelle underarter, noe som har ført til at kun to slike blir delvis anerkjent i øyeblikket. Over 60 prosent av habitatet ligger i Kina.
Totalbestanden av ville dyr ble av IUCN (McCarthy m.fl., 2003) anslått å være omkring 4 080-6 590 dyr, hvorav 2 500-3 500 befinner seg i områdene mellom Kina og Mongolia. De finnes dessuten omkring 600 snøleoparder i fangenskap.
Habitat
Snøleoparden oppholder seg normalt i høyder på 3 000-4 500 moh, unntatt i det nordlige utbredelsesområdene. Der finner man den helst i høyder på 900-2 500 moh. Om vinteren trekker gjerne snøleoparden ned i lavere strøk, der det finnes boreal barskog og byttedyr.
Ny forskning har avslørt at snøleoparden deler habitat med tiger i visse områder, blant annet i Himalaya, der man har oppdaget at tigeren (bengaltiger) trives i langt større høyder enn tidligere antatt.
Atferd
Snøleoparden er normalt solitær og mest aktiv i skumringen og grålysningen. Lite er kjent om atferden til dette dyret, selv om forskning pågår, blant annet i Tost fjellene i Sør Gobi, i det sørlige Mongolia. Hannene har gjerne et territorium på ca. 138–1 500 km², avhengig av tilgangen på byttedyr. De markerer territoriet med urin, ekskrementer og kloremerker på bakken. Hannene og hunnenes territorier overlapper hverandre, og det har blitt registrert at de kan jakte sammen.
Snøleoparder kan ikke brøle slik de andre brølekatter kan. Brøleegenskapene skyldes en anatomisk endring (en ukomplett forbeining) i tungebenet. Endringen er tilstedeværende også hos snøleoparden, men den er ikke like utviklet.
Diett
Snøleoparden kan nedlegge byttedyr som er tre ganger så store som den selv. Dietten består for det meste av ungulater. Den jakter mest sibirsteinbukk (Capra siberica) og argalisau (Ovis ammon), men den nedlegger også tamsau (Ovis aries), geit (Capra hircus), bharal (Pseudois nayaur), jak (Bos grunniens), moskushjort (Moschus moschiferus), harer (Leporidae), murmeldyr (Marmota himalayana) og fugler (Aves).
Snøleoparden benytter terrengets naturlige gjemmesteder for sine snik- og bakholdsangrep. Selv om snøleoparder stort sett alltid jakter alene, kan de dele byttet med partneren under paringstiden. Når et stort bytte er nedlagt vil snøleoparden holde seg i nærheten av kadaveret til det er fortært, kanskje i 3–4 dager om nødvendig. Den er sky og vil ikke angripe mennesker dersom det finnes en annen utvei.
Reproduksjon
Brunsten varer gjerne i cirka 8 dager og dyrene parer ikke så ofte som andre store katter vanligvis gjør. Det normale er 5–15 paringer daglig. Hunnen lager et hi i ei en bergsprekk eller lignende, som hun forer med pels fra sin egen kropp. Hun kan bruke det samme hiet i årevis. Hunnen går drektig i ca. 90–110 dager. På grunn av de tøffe forhold som råder der snøleoparden holder til, føder hun ungene på vårparten, som regel i tidsrommet april–juni. Kullet består gjerne av 1–4 unger (2 i snitt), som normalt veier cirka 320–708 gram. Ungene blir ved mora til de er kjønnsmodne, omkring 18 måneder gamle. Da forlater de moras territorium.
Status
Snøleoparden er oppført CITES Appendix I og står som truet (EN) på IUCNs rødliste. Som sådan er den beskyttet i sitt naturlige leveområde, men jakt og fangst foregår fortsatt. Et snøleopardskinn kan være verdt nærmere 350 000 kroner for den rette person.
Snøleoparden har en mytisk status, ikke ulikt den avskyelige snømannen. Nå har forskerne fanget dyret på film. Ved hjelp av et fjernstyrt kamera har forskere fra britiske Royal Geographical Society klart å ta bilder av den sjeldne snøleoparden utenfor fangenskap. Bildene er tatt i Indisk Himalaya. Forskerne har utviklet nye metoder for å anslå hvor stor bestanden er.
Snøleopardene blir ofte drept av lokale gjetere. Problemet er at snøleoparden dreper buskapen som er samlet bak inngjerdinger for natta. Snøleopardangrep kan bety økonomisk ruin for gjeterne. I tillegg har dyret en pels som er svært luksuriøs og selvsagt sjelden. Dyret går stort sett alene i fjellet og jakter om natta.
Snøleoparden har nærmest mytisk status i deler av Himalaya, ikke ulikt statusen til yeti, bedre kjent som den avskyelige snømannen. Bein fra snøleoparden brukes også som substitutt for tigerben i kinesisk medisin.
Forskeren Ashley Spearing har gjennomført studiene i samarbeide med International Snow Leopard Trust. «''Dette er de mest vellykkede forsøkene på å fotografere snøleoparden i det fri til nå. Vi har nå kraftige verktøy tilgjengelig for å studere disse dyrene''», sier Ashley.
Dyret er listet som et utryddingstruet dyr og det er forbudt å jakte på dyret. Dyret er også utsatt for ulovlig dyrehandel. Snøleoparden lever i fangenskap i flere dyreparker rundt om i verden. For få år siden var det mulig å kontakte reisebyråer i Tibet som tilbød turister jakt på det sjeldne dyret. En slik tur kunne koste 160 000 kroner, og selv om det ble utdelt noen lovlige jaktlisenser, var det et stort svartebørsmarked.
Snøleopard regnes som en av de mest truede store kattene i verden, med en anslått vill bestand cirka 4 080-6 590 dyr. Av disse anslår forskerne at omkring 50 prosent er reproduseringsdyktige. Faktisk deler snøleoparden plassen på World Conservation Unions røde liste med tiger og panda. I dag er overlevelsen til dette vakre, men sjeldne kattedyret svært truet av illegal avliving og handel.
I området rundt Himalaya er den største trusselen mot snøleopardens eksistens, konflikten mellom snøleoparder og gjetere. Gjetere flytter i økende grad sine flokker inn i snøleopardens territorium for å beite. Dette betyr at tambesetninger konkurrerer med villsau og geiter om knappe ressurser. Når det ville byttet drar lenger vekk for å finne beitemarker, blir snøleoparden tvunget til å drepe tambesetningen i stedet; gjeterne tar igjen ved å fange, forgifte eller skyte dem. Denne konflikten betyr at gjeterne er uvillige til å støtte bevaring av snøleoparden.
Snøleoparden kan hoppe over ni meter, drepe byttedyr som er tre ganger sin egen vekt og smyger seg så forsiktig frem at den omtrent aldri blir sett. Den vakre pelsen, med mørkebrune flekker og rosetter, gjør den dessverre til et ideelt bytte for den illegale handelen med skinn. Men hvert skinn som blir solgt, er en ny spiker i kisten for den truede snøleoparden. En fersk rapport fra TRAFFIC – et overvåkende nettverk for handelen med ville dyr og planter – indikerer at, selv om det er i en mye mindre målestokk, andre kroppsdeler som tenner, negler, kjøtt og bein også føres inn i tradisjonelle markeder for asiatisk medisin. Som erstatning for tigerbein betaler handelsmenn i Tibet opp til US $ 190 for et skjelett av en snøleopard.
Heldigvis ser det ut som om «Overlevelsesstrategi for snøleoparden», offentliggjort i august 2003, kan forbedre krisen. «Mer enn 70 miljøaktivister fra 18 land hjalp til med å utvikle strategien – og skaffet oss en klar plan for å forsikre at snøleoparden overlever», sa Brad Rutherford, administrerende direktør for den internasjonale stiftelsen for snøleoparden. «Samarbeidet mellom snøleopardforskere og miljøaktivister gir meg håp om at vi kan redde disse fantastiske kattene.»
Chi Cheng
Chi Cheng (født 15. mars 1944) er en taiwansk friidrettsutøver.
Hun representerte Taiwan under Sommer-OL 1968, hvor hun tok bronse på 80 meter hekk.